ROMÂNIA 
JUDEȚUL TIMIȘ
MUNICIPIUL TIMIȘOARA
DIRECȚIA PATRIMONIU 		
COMPARTIMENT SPAȚII CU ALTĂ DESTINAȚIE 
MTM2023-022778/20.11.2023


REFERAT DE APROBARE al
PROIECTULUI DE HOTĂRÂRE
privind prelungirea  contractului de închiriere nr. 1604/28.11.2018, încheiat cu PAROHIA ROMANO CATOLICĂ SF. ECATERINA TIMIȘOARA, pe o perioadă 
de 6 luni


1. Descrierea situației actuale :
Prin cererea cu nr. MTM2023-022778/26.10.2023, Parohia Romano Catolică Sf. Ecaterina Timișoara solicită prelungirea contractului de închiriere nr. 1604/28.11.2018,  având ca obiect spațiul din Timisoara, str. Bolyai Janos, nr. 4, al cărui termen de valabilitate expiră la data de 27.11.2023. 
	Spațiul ce constituie obiectul contractului de închiriere nr. 1604/28.11.2018 are suprafața de 102,68 mp, este înscris în CF 439497,  nr. topo 269, provenită din conversia CF vechi nr. 1 Timisoara, se află în proprietatea Primăriei Municipiului Timișoara, înregistrată în evidența patrimoniului Municipiului Timișoara cu numărul de inventar 101231.01, valoarea de inventar 300.598,00 lei  și are destinația de sediu al parohiei.

2. Schimbări preconizate și rezultate așteptate :
	Întrucât contractul de închiriere al spațiului expiră la data de 27.11.2023 este necesar ca  spațiul din Timișoara, str. Bolyai Janos nr. 4 să fie folosit în continuare,  de către Parohia Romano Catolică Sf. Ecaterina Timișoara  ca sediu al parohiei.

3. Alte informații:
	Cererea Parohiei Romano Catolică Sf. Ecaterina a fost supusă analizei în ședința a Comisiei de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum și în proprietatea Statului Român în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 şi modificată  prin HCLMT nr. 49/22.02.2022, respectiv HCLMT nr. 482/31.10.2023 din data de 13.11.2023. Comisia a hotărât prelungirea pe o perioadă de 6 luni, întrucât este necesară o lucrare topo-cadastrală cu privire la acest imobil, astfel se va demara procedura de apartamentare. 

4. Concluzii:
Arătăm faptul că, Proiectul de hotărâre privind prelungirea contractului de închiriere nr. 1604/2018 încheiat cu PAROHIA ROMANO CATOLICĂ SF. ECATERINA TIMIȘOARA, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara .

